stanford-oval/wikipedia huggingface dataset:
Confessional Evangelical Lutheran Conference
Jäsenkirkot > Afrikka

| Valtio | Kirkko | Jäsenmäärä | Seurakuntien määrä | Lähde |
| --- | --- | --- | --- | --- |
|  Kamerun | Kamerunin luterilainen kirkko | 650 | 32 |  |
|  Malawi | Keski-Afrikan luterilainen kirkko - Malawi | 47 000 | 133 |  |
|  Nigeria | Nigerian kaikkien pyhien luterilainen kirkko | 1674 | 26 |  |
|  Nigeria | Nigerian Kristus-kuninkaan luterilainen kirkko | 3727 | 37 |  |
|  Sambia | Keski-Afrikan luterilainen kirkko - Sambian synodi | 9722 | 112 |  |
Jäsenkirkot > Etelä-Amerikka

| Valtio | Kirkko | Jäsenmäärä | Seurakuntien määrä | Lähde |
| --- | --- | --- | --- | --- |
|  Peru | Perun evankelisluterilainen synodi | 970 | 16 |  |
Jäsenkirkot > Eurooppa

| Valtio | Kirkko | Jäsenmäärä | Seurakuntien määrä | Lähde |
| --- | --- | --- | --- | --- |
|  Bulgaria | Bulgarian luterilainen kirkko | 310 | 4 |  |
|  Latvia | Latvian tunnustuksellinen luterilainen kirkko | 300 | 7 |  |
|  Norja | Norjan luterilainen tunnustuskirkko | 61 | 2 |  |
|  Ruotsi | Ruotsin luterilainen tunnustuskirkko | 220 | 7 |  |
|  Saksa | Saksan evankelis-luterilainen vapaakirkko | 1300 | 17 |  |
|  Tšekki | Tšekin evankelisluterilainen kirkko | 249 | 3 |  |
|  Suomi | Suomen luterilainen tunnustuskirkko | 26 | 2 |  |
|  Ukraina | Ukrainalainen luterilainen kirkko | 2500 | 24 |  |
|  Venäjä | Evankelisluterilainen kirkko "Concordia" |  | 4 |  |
Jäsenkirkot > Pohjois-Amerikka

| Valtio | Kirkko | Jäsenmäärä | Seurakuntien määrä | Lähde |
| --- | --- | --- | --- | --- |
|  Meksiko | Tunnustuksellinen evankelisluterilainen kirkko Meksikossa | 650 | 10 |  |
|  Puerto Rico | Puerto Ricon evankelisluterilainen tunnustuskirkko | 216 | 4 |  |
|  Yhdysvallat | Evankelisluterilainen synodi | 19 000 | 130 |  |
|  Yhdysvallat | Wisconsinin evankelis-luterilainen synodi | 380 728 | 1278 |  |
Aiheesta muualla

CELC:in kotisivut
Tummanvihreä- maat joissa CELCin täysjäsenenä oleva kirkko. Kirkkaanvihreä - maat joissa CELCin liitännäisjäsenenä oleva kirkko. Vaaleanvihreä - maat joissa CELCin tarkkailijajäsenenä oleva kirkko.
Elena Huelva

| Elena Huelva> Henkilötiedot |
| --- | --- |
Muut nimet:  Elena Huelva Palomo
Syntynyt: 21. toukokuuta 2002 Sevilla, Espanja
Kuollut: 3. tammikuuta 2023 (20 vuotta) Sevilla, Espanja
Vanhemmat:  Manuel Huelva ja Emilia Palomo
Muut tiedot
Tunnustukset:  Elle Hope Award (2022)
Elena Huelva Palomo (21. toukokuuta 2002 Sevilla, Espanja – 3. tammikuuta 2023 Sevilla, Espanja) oli espanjalainen syöpäaktivisti.
Elämä

Elena Huelva syntyi 21. toukokuuta 2002 Sevillassa Espanjassa Manuel Huelvan ja Emilia Palomon tyttärenä. Vuonna 2019 hänellä todettiin 16-vuotiaana Ewingin sarkooma. Hän sai mainetta jakamalla henkilökohtaisia kokemuksiaan taudista sosiaalisessa mediassa. Hän vaati myös suurempia investointeja syöpätutkimukseen ja keksi lauseen "Mis ganas ganan" (suom. "Minun tahtoni voittaa") kuvaamaan asennettaan tautia vastaan.
Vuodesta 2019 kuolemaansa asti hän teki yhteistyötä useiden syöpään liittyvien voittoa tavoittelemattomien järjestöjen kanssa, ja vuonna 2022 hän kirjoitti syövästä saamistaan kokemuksista kirjan nimeltä Mis ganas ganan.
Joulukuussa 2022 hän suunnitteli huivin Baby Pelón -lelulle, jolla Juegaterapia-säätiö kerää varoja Ewingin sarkooman tutkimukseen. Tätä tarkoitusta varten Juegaterapia-säätiö perusti Elena Huelva avustus -järjestön yhteistyössä Espanjan sarkoomatutkimusryhmän kanssa (GEIS).
Kuolema

Sairauden pahennuttua Elena Huelva kuoli 20-vuotiaana 3. tammikuuta 2023. Hänen kuolemansa aiheutti reaktioita sosiaalisessa mediassa, ja surunvalitteluja esittivät monet julkisuuden henkilöt, kuten Andalusian aluehallituksen puheenjohtaja Juan Manuel Moreno, ja urheiluseurat, kuten Real Betis Balompién ja Sevilla FC.
Hautajaiset pidettiin Huelvan kuoleman jälkeisenä päivänä 4. tammikuuta 2023. Niihin osallistui useita julkisuuden henkilöitä, kuten televisiojuontaja Sara Carbonero ja elokuvaohjaaja Alberto Rodríguez Librero. Hänet tuhkattiin krematoriossa Camasissa Sevillassa.
Palkinnot

Huelva sai vuonna 2022 Elle-lehden myöntämän Hope Award -palkinnon, jonka ojensi hänelle laulaja Manuel Carrasco.
Aiheesta muualla

Elena Huelva Twitterissä
Elena Huelva Instagramissa
Elena Kagan

| Elena Kagan |
| --- | --- |

Yhdysvaltain korkeimman oikeuden jäsen
 7. elokuuta 2010 –  
Presidentti:  Barack Obama (nimittäjä)
Edeltäjä:  John Paul Stevens
45. Yhdysvaltain hallinnon pääjuristi
 19. maaliskuuta 2009 17. toukokuuta 2010  
Presidentti:  Barack Obama
Edeltäjä:  Edwin Kneedler
Seuraaja:  Neal Katyal
Henkilötiedot
Syntynyt: 28. huhtikuuta 1960 (ikä 64) New York City, New York, Yhdysvallat
Ammatti:  juristi
Tiedot
 Nimikirjoitus
Elena Kagan (s. 28. huhtikuuta 1960 New York City, New York) on Yhdysvaltain korkeimman oikeuden tuomari. Presidentti Barack Obama nimitti hänet vuonna 2010 eläkkeelle jääneen John Paul Stevensin tilalle. Kagan on tuomioistuimen historian neljäs naistuomari.
Varhainen elämä

Kagan syntyi New Yorkissa ja kasvoi Manhattanilla. Hänen isänsä Robert Kagan oli lakimies ja äiti Gloria Kagan (o.s. Gittelman) opettaja. Molemmat vanhemmat olivat venäjänjuutalaisten siirtolaisten jälkeläisiä. Perheeseen kuului myös kaksi poikaa. Kagan valmistui kandidaatiksi Princetonin yliopistosta vuonna 1981, filosofian maisteriksi Oxfordin yliopistosta vuonna 1983, ja vuonna 1986 hän valmistui lakiopinnoistaan Harvardin yliopistosta.
Ura > Ura ennen korkeinta oikeutta

Vuonna 1988 Kaganista tuli korkeimman oikeuden tuomarin Thurgood Marshallin avustaja, ja 1990-luvun alussa hän alkoi opettaa lakia Chicagon yliopistossa. Vuosina 1995–2000 hän työskenteli Valkoisessa talossa presidentti Bill Clintonin hallinnossa. Clinton ehdotti Kagania tuomariksi valitustuomioistuimeen Washingtoniin, mutta senaatin republikaanit estivät nimityksestä äänestämisen. Sen sijaan hän aloitti työt professorina Harvardissa vuonna 1999, ja vuonna 2003 hänet nimitettiin yliopiston oikeustieteellisen tiedekunnan ensimmäiseksi naispuoliseksi dekaaniksi.
Kun Barack Obama valittiin presidentiksi, hän valitsi Kaganin hallintonsa pääjuristiksi (Solicitor General) tammikuussa 2009. Kagan oli ensimmäinen nainen kyseisessä virassa.
Ura > Korkeimmassa oikeudessa

9. toukokuuta 2010 presidentti Obama nimitti Kaganin ehdokkaakseen korkeimpaan oikeuteen eläkkeelle jäävän John Paul Stevensin tilalle. Senaatti vahvisti Kaganin nimityksen äänin 63–37, ja hän vannoi tuomarinvalansa 7. elokuuta 2010. Virallisesti hänen kautensa alkoi 1. lokakuuta. Kagan on korkeimman oikeuden historian neljäs nainen, kahdeksas juutalainen ja vuoden 1972 jälkeen ensimmäinen tuomari, jolla ei ole aikaisempaa kokemusta tuomarin työstä.
Yksityiselämä

Kagan ei ole ollut naimisissa eikä hänellä ole lapsia.
Ernesti Suolahti

Karl Edvard Ernst (Ernesti) Suolahti (sukunimi alk. Palander; 24. lokakuuta 1873 Helsinki – 17. lokakuuta 1947 Hämeenlinna) oli suomalainen lyseon lehtori ja suojeluskuntajärjestön palveluksessa ollut everstiluutnantti.
Suolahden vanhemmat olivat lehtori Edvard Wilhelm Palander ja Ottilia Aurora Kockström. Hän pääsi vuonna 1894 ylioppilaaksi Hämeenlinnan lyseosta ja valmistui vuonna 1896 voimistelunopettajaksi.
Suolahti oli Hämeenlinnan klassillisen lyseon voimistelun ym. aineiden kollegana ja lehtorina vuosina 1898–1919 ja Hämeenlinnan suomalaisen yhteiskoulun opettajana vuosina 1919–1924. Hän toimi Etelä-Hämeen suojeluskuntapiirin päällikkönä vuosina 1919–1932 ja oli sen kuukausijulkaisun Hämeen Ilveksen päätoimittaja. Hän suoritti aktiiviupseerin tutkinnon 1927 ja sai everstiluutnantin arvon 1931.
Suolahti oli Isänmaallista kansanliikettä edustaneena presidentin valitsijamiehenä vuosina 1940 ja 1943. Hänet oli valittu jo vuoden 1937 vaaleissa, mutta hän oli silloin sairauden vuoksi estynyt osallistumasta itse presidentinvaaliin.
Suolahti oli naimisissa vuodesta 1903 Aino Heleniuksen kanssa.
Teoksia

Piirteitä Hämeenlinnan lukion toiminnasta v. 1857-1872 ; esitti Ernesti Suolahti. Hämeenlinna 1908
Hämeenlinnan triviaalikoulun oppilasmatrikkeli 1799-1841. Suomen sukututkimusseuran julkaisuja 4. Helsinki 1927
Hämeenlinnan puhelinlaitos 1883 - 1933. Hämeenlinnan puhelinlaitos, Hämeenlinna 1933
Piirteitä aikaisemmista kirjakauppa-oloista Hämeenlinnassa ja ”Suomalainen kirjakauppa-osakeyhtiö Hämeenlinnassa” v.v. 1908 - 1933 ; tallellaolevien asiakirjojen mukaan Ernesti Suolahti. Hämeenlinna 1933
Hämeenlinnan normaalilyseo 1873-1887 : elämäkerralliset tiedot opiston oppilaista ; koonnut Ernesti Suolahti. Hämeenlinna 1934
Kotiteollisuusopisto Fredrika Wetterhoffin työkoulu Hämeenlinnassa 1885 - 1935. Hämeenlinna 1935
Toimitustöitä

Hämeenlinnan normaalilyseo 1873-1887 ja lyseo 1887-1923. Hämeenlinna 1923
Etelä-Afrikan kansalliskokous

| National Assembly   Etelä-Afrikan kansalliskokous> Tyyppi |
| --- | --- |
Tyyppi:  Etelä-Afrikan parlamentin alahuone
Johto
Puhemies:  Thandi Modise (ANC)
Varapuhemies:  Solomon Lechesa Tsenoli (ANC)
Kokoonpano
Edustajia:  400 
Puolueet:  Hallitus (230)      ANC (230) Virallinen oppositio (84)      DA (84) Muu oppositio (86)      EFF (44)       Inkatha (14)       FF+ (10)       ACDP (2)       UDM (2)       ATM (2)       Good (2)       NFP (2)       AIC (2)       Kansankongressi (2)       PAC (1)       Al Jama-ah (1)
Vaalit
Viimeisimmät vaalit:  29. toukokuuta 2024
Kokouspaikka
 Kansalliskokouksen istuntosali Kapkaupungin parlamenttitalossa.
 Parlamenttitalo, Kapkaupunki, Länsi-Kap
Kotisivut
 https://www.parliament.gov.za
Etelä-Afrikan kansalliskokous (eng. National Assembly) on Etelä-Afrikan parlamentin alahuone. Se koostuu 400 kansanedustajasta, joiden kokoontumista johtaa puhemies. Puhemies valitaan heti uuden parlamentin ensimmäisessä istunnossa. Perustuslaki takaa myös omanlaisensa aseman opposition johtajalle..
Vaalit pidetään viiden vuoden välein.
Viimeisimmät vaalit pidettiin 8. toukokuuta 2019, jossa ANC säilytti asemansa suurempana puolueena.
FC Lugano

Football Club Lugano on jalkapalloseura Luganon kaupungista. Se pelaa Sveitsin korkeimmalla sarjatasolla Sveitsin Superliigassa. Schweizer Cupin seura on voittanut 1931, 1968 ja 1993. FC Lugano on perustettu vuonna 1908.
Saavutukset

Sveitsin mestaruudet (3): 1938, 1941, 1949
Fimbulin jäähylly

Fimbulin jäähylly kuvassa magentaksi väritettynä.
Fimbulin jäähylly on Etelämantereen Kuningatar Maudin maalla sijaitseva jäähylly. Se on kooltaan noin 200 kilometriä pitkä ja 100 kilometriä leveä. Vuosien 1938–1939 välillä Saksan kolmas Etelämantereen tutkimusretkikunta kuvasi jäähyllyn ilmasta. Vuosina 1949–1952 ja 1958–1959 sen kartoittivat Norjalais-brittiläis-ruotsalainen Etelämantereen tutkimusretkikunta ja Norjan tutkimusretkikunta.
On tavallista, että jäähyllyistä irtoaa säännöllisin väliajoin jäävuoria. Vuosien 1970–2000 välillä Fimbulin jäähylly säilyi kuitenkin varsin samanlaisena. Jäähyllyn edustalle liukuu kivikoiden ja saarien yli jäätikköjäätä, joka tekee siihen muodostumia.
FC Libourne-Saint-Seurin

FC Libourne-Saint-Seurin (usein FC Libourne) on ranskalainen jalkapalloseura, joka perustettiin vuonna 1998 kahden seuran yhteenliittymänä lounaisranskalaisessa Gironden departementissa. Fuusion taustalla olivat vuonna 1935 Libournessa perustettu FC Libourne ja vuonna 1927 perustettu AS Saint-Seurin. Seuran logossa esiintyy pingviini, ja tästä tulee myös joukkueen lempinimi Les pingouins.
Aiheesta muualla

Joukkueen viralliset sivut (ranskaksi)
Felice Bonetto

| Felice Bonetto |
| --- | --- |

Henkilötiedot
Syntynyt: 9. kesäkuuta 1903 
Kansalaisuus:   Italia
Formula 1 -ura
Aktiivivuodet:  1950–1953
Talli(t):  Scuderia Milano, Alfa Romeo, Maserati
Kilpailuja:  16 (15 starttia)
Maailman­mestaruuksia:  0
Voittoja:  0
Palkintosijoja:  2
Paalupaikkoja:  0
Nopeimpia kierroksia:  0
MM-pisteitä:  17,5
Ensimmäinen kilpailu:  Britannian Grand Prix 1950
Viimeinen kilpailu:  Italian Grand Prix 1953
Felice Bonetto (9. kesäkuuta 1903 Manerbio, Italia – 21. marraskuuta 1953 Silao, Meksiko) oli italialainen kilpa-autoilija. Hän osallistui Formula 1 -sarjaan kausilla 1950–1953. Hän osallistui urallaan kuuteentoista Grand Prix -kilpailuun ja saavutti 17,5 MM-pistettä.
Bonetto voitti vuonna 1953 Portugalin Grand Prix'n, joka tosin oli MM-sarjan ulkopuolella. Lisäksi hän menestyi jonkin verran urheiluautokilpailuissa: hän oli toinen Mille Migliassa vuonna 1949 ja voitti Targa Floriossa vuonna 1953. Bonetto sai surmansa ajaessaan Lanciaa Carrera Panamericana -kilpailussa, kun hän ajautui lyhtypylvästä päin. Hän oli kuollessaan 50-vuotias.
Formula 1 -tulokset

| Vuosi | Talli | 1 | 2 | 3 | 4 | 5 | 6 | 7 | 8 | 9 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- |
| 1950 | Scuderia Milano | GBR DNQ | MON  | INDY  | SWI 5 | BEL  | FRA Kesk. | ITA  |  |  | 19. | 2 |
| 1951 | Alfa Romeo | SWI  | INDY  | BEL  | FRA  | GBR 4 | GER Kesk. | ITA 3 | ESP 5 |  | 8. | 7 |
| 1952 | Maserati | SWI  | INDY  | BEL  | FRA  | GBR  | GER DSQ | DUT  | ITA 5 |  | 16. | 2 |
| 1953 | Maserati | ARG Kesk. | INDY  | DUT 3 | BEL  | FRA Kesk. | GBR 6 | GER 4 | SWI 4 | ITA Kesk. | 9. | 6,5 |
FC Loviisa

FC Loviisa on suomalainen jalkapalloseura Loviisan kaupungista. Seuran kotikenttä on Loviisan keskuskenttä, jonne mahtuu noin 500 katsojaa.
FC Loviisa perustettiin vuonna 1992 Loviisan Torin ja Loviisan Riennon yhdistettyä jalkapallotoimintansa. Seura pelasi Kakkosessa kaudella 1994. Tor oli pelannut Suomen toiseksi korkeimmalla sarjatasolla vuosina 1939 ja 1966 sekä kolmanneksi korkeimmalla sarjatasolla 1974 ja 1976–1979. Kaudella 2009 FC Loviisan miesten joukkue pelaa Uudenmaan piirin Kutosessa. Vielä edellisellä kaudella joukkue pelasi Kaakkois-Suomen piirin Nelosessa. FC Loviisan miesten edustusjoukkue pelasi Kaakkois-Suomen piirin kolmosessa kaudella 2006.
Miesten edustusjoukkueen lisäksi FC Loviisalla on useita tyttö- ja poikajoukkueita. Loviisassa järjestetyssä maajoukkueen jalkapallokoulussa kävi yli 200 lasta vuosina 2008–2009. Seura järjestää Fortum Cup -junioriturnauksen.
FC Loviisalla on toimintaa myös futsalissa.
Aiheesta muualla

FC Loviisan sivusto
Ezer Weizman

| Ezer Weizman> עזר ויצמן |
| --- | --- |
 Ezer Weizman vuonna 1978.
Israelin 7. presidentti
 13. toukokuuta 1993 – 13. heinäkuuta 2000  
Pääministeri:  Jitzhak Rabin Shimon Peres Benjamin Netanjahu Ehud Barak
Edeltäjä:  Chaim Herzog
Seuraaja:  Moshe Katsav
Henkilötiedot
Syntynyt: 15. kesäkuuta 1924 Tel Aviv,  Palestiinan brittiläinen mandaatti
Kuollut: 24. huhtikuuta 2005 (80 vuotta) Caesarea, Israel
Puoliso:  Reuma Weizman
Tiedot
Puolue:  Työväenpuolue
Uskonto:  juutalaisuus
Ezer Weizman (15. kesäkuuta 1924 Tel Aviv – 24. huhtikuuta 2005 Caesarea) oli Israelin seitsemäs presidentti vuosina 1993–2000. Weizman syntyi Tel Avivissa, mutta vietti nuoruutensa Haifassa. Hänen setänsä Chaim Weizmann oli Israelin ensimmäinen presidentti. Ezer Weizman oli sabra.
Weizman liittyi vuonna 1942 18-vuotiaana Britannian ilmavoimiin, Royal Air Forceen. Palattuaan Palestiinaan sodan jälkeen hänestä tuli yksi Haganahin ilmavoimat perustaneista sotilaslentäjistä. Israelin itsenäisyyssodassa hän palveli laivueen komentajana.
34-vuotias Weizman nimitettiin 1958 Israelin ilmavoimien komentajaksi. Kuuden päivän sodan aikana Weizman oli yleisesikunnan operatiivisen osaston päällikkö. Hän erosi puolustusvoimista 1969 kenraalimajurina ja siirtyi politiikkaan. Hän kampanjoi Menachem Beginin puolesta, josta tuli pääministeri 1977 ja Weizman nimitettiin puolustusministeriksi. Weizman kuului myös Camp Davidin rauhansopimuksen Israelin puolelta neuvotelleiden ryhmään. Vuonna 1980 hän vetäytyi politiikasta aloittaen liiketoimet. Hän kuitenkin perusti vuonna 1984 pienen puolueen ja palveli ensiksi arabiasioiden ministerinä ja sen jälkeen tiede- ja teknologiaministerinä.
Vuonna 1992 Weizman vetäytyi aktiivipolitiikasta ja tuli vuotta myöhemmin valituksi pääosin seremonialliseen virkaan Israelin presidentiksi ja uudelleen 1998. Vuonna 2000 paljastui, että hän oli ottanut vastaan suuria rahasummia ulkomaisilta liikemiehiltä ollessaan ministerinä.
Weizman haudattiin tiistaina 26. huhtikuuta 2005 Or Akivaan.
Aiheesta muualla

Wikimedia Commonsissa on kuvia tai muita tiedostoja aiheesta .
Ezer Weizmanin muistokirjoitus Helsingin Sanomissa[vanhentunut linkki]
| 0 | 1 | 2 | 3 |
| --- | --- | --- | --- |
|  | Edeltäjä: Chaim Herzog | Israelin presidentti 1993–2000 | Seuraaja: Moshe Katsav |
Eurymenai

Eurymenai (m.kreik. Εὐρυμεναί, lat. Eurymenae) tai Evrymenés (kreik. Ευρυμενές, kath.kreik. Ευρυμεναί, Evrymenaí) voi viitata seuraaviin:
Antiikki

Eurymenai, antiikin aikainen kaupunki Epeiroksessa
Eurymenai, antiikin aikainen kaupunki Thessaliassa
Nykyaika

Evrymenés, Zítsa kunnan kunnallisyksikkö ja entinen kunta Ioánninan alueyksikössä Epeiroksen alueella
Evrymenés, Agián kunnan kunnallisyksikkö ja entinen kunta Lárisan alueyksikössä Thessalian alueella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Eurymenai”, voi hakea sivunnimihaulla, laajalla sivunnimihaulla tai tekstihaulla.
Eskolanvuori

| Eskolanvuori> Sijainti |
| --- | --- |
 Eskolanvuori
Koordinaatit:  61.15457919°N, 23.73895391°E
Valtio:  Suomi
Paikkakunta:  Akaa
Historia
Tyyppi:  Linnavuori
Huippukausi:  historiallinen
Infobox OKVirheellinen NIMI-arvo: 
Eskolanvuori on Pirkanmaalla Akaan Kylmäkoskella sijaitseva linnavuori, josta tunnetaan runsaasti perimätietoa.
Muinaislinna

Linnavuori sijaitsee noin kahdeksan kilometriä Kylmäkosken kirkosta eteläkaakkoon Jalannin etelärannan tuntumassa. Mäki kohoaa 37 metriä Jalannin vedenpintaa korkeammalle, ja vuorelta on järvelle hyvät näkymät. Kallioalue on 150×60 metriä suuri. Vuoden 1943 inventoinnissa kohde täytti tutkijoiden useimmat linnavuoren kriteerit, joten sitä alettiin pitää sellaisena. Kallion itärinteiltä löydettiin kivivalli, joka on 40–50 metriä pitkä ja 1,5 metriä korkea. Toinen kivivalli löytyi länsirinteeltä ja se oli noin 50 metriä pitkä. Mitään arkeologisia tutkimuksia siellä ei ole vielä tehty. Vuoden 1996 inventoinnissa valleja alettiin pitää Itämeren Ancylusvaiheen rantakivikkona, johon ne sopisivat myös hyvin.
Paikkaan liittyy runsaasti perimätietoa, ja yhden tarinan mukaan vuorella olisi ollut Isonvihan aikana pakopaikka ja puolustusvarustus. Paikalla palavat myös aarnivalkeat.
Tutkimuksia

Vuonna 1943 kävi Nisula tutkimassa paikkaa. Hänen mielestään paikka oli linnavuori. Sitä vastoin Timo Jussila, joka on vieraillut vuosien 1996 ja 2002 inventointien yhteydessä paikalla, pitää kivivalleja luonnonmuodostelmina.
Corrosion of Conformity

| Corrosion of Conformity |
| --- | --- |
 Corrosion of Conformity esiintymässä Edmontonissa vuonna 2005.
Tiedot
Toiminnassa:  1982–2006, 2010–
Tyylilaji:  heavy metal   sludge metal   stoner rock   hardcore punk   crossover thrash
Kotipaikka:  Raleigh, Pohjois-Carolina, Yhdysvallat
Laulukieli:  englanti
Jäsenet:  Woody Weatherman   Mike Dean   Jason Patterson  
Entiset jäsenet:  Pepper Keenan Reed Mullin   Karl Agell   Phil Swisher   Simon Bob Sinister   Eric Eycke   Robert Stewart   Benji Shelton   Jimmy Bower
Levy-yhtiö:  Sanctuary Records Columbia Records Metal Blade Records Relativity Records Caroline Records
Aiheesta muualla
Kotisivut
Infobox OKNimi-testi OK: 
Corrosion of Conformity (tunnetaan myös C.O.C.) on vuonna 1982 perustettu yhdysvaltalainen hardcore punk- ja heavy metal -yhtye Raleighista, Pohjois-Carolinasta.
Historia > Varhaiset vuodet (1982–1987)

Corrosion of Conformityn perustivat Raleighin kaupungissa Pohjois-Carolinassa basisti ja laulaja Mike Dean, kitaristi Woody Weatherman ja rumpali Reed Mullin. Hardcore punk -painotteinen debyyttialbumi Eye for an Eye julkaistiin vuonna 1984. Tämä oli ainut albumi, jolla oli mukana laulaja Eric Eycke. Eycken lähdettyä C.O.C. jatkoi triona Deanin ja Mullinin jaettua laulu-osuudet seuraavalla albumilla Animosity vuonna 1985. Seuraavalle julkaisulleen vuonna 1987 yhtye värväsi laulajakseen Simon Bob Sinisterin, ja tulos oli Technocracy-EP. EP jatkoi yhtyeen thrash-vaikutteista musisointia ja laulu oli aiempaa puhtaampaa.
Historia > Mike Deanin lähtö, tauko ja Blind (1987–1992)

Mike Dean ja Simon Bob Sinister lähtivät yhtyeestä vuonna 1987, jolloin COC:n jatko oli epävarmaa. Jäljelle jääneet jäsenet kokosivat uuden kokoonpanon muutaman vuoden päästä ja etsivät uutta laulajaa. He laittoivat jopa Flipside Fanzineen ilmoituksen, jossa etsivät James Hetfieldin tai Ozzy Osbournen tyylistä laulajaa kehittääkseen metallisoundiaan. Samoihin aikoihin Caroline Records julkaisi joitakin vanhoja kappaleita, joissa Mike lauloi, nimellä Six Songs With Mike Singing EP.
Suuren etsinnän jälkeen laulajaksi tuli Karl Agell, basistiksi Phil Swisher ja toiseksi kitaristiksi Pepper Keenan. COC alkoi siirtyä paljon suoraviivaisempaan heavy metal -soundiin, ja vuoden 1991 Blind-albumilla yhtye olikin jo heavy metal -yhtye. Albumi sai hieman valtavirta -huomiota ja "Vote With A Bullet" sai soittoaikaa MTV:llä. Albumi on myynyt noin 250 000 kappaletta Yhdysvalloissa.
Historia > Deliverance ja Wiseblood (1993–1998)

Vuonna 1993 Agell ja Swisher lähtivät yhtyeestä ja perustivat yhtyeen nimeltä Leadfoot. Mike Dean palasi yhtyeeseen ja Keenanista tuli laulaja. COC solmi sopimuksen Columbia Recordsin kanssa ja julkaisi seuraavana vuonna albumin Deliverance. Musiikki siirtyi kohti Southern metallia. Deliverancesta tuli yhtyeen myydyin albumi "Albatross" ja "Clean My Wounds" -singelejen ansiota. Vuonna 2005 albumia oli myyty Yhdysvalloissa hieman yli 440 000 kappaletta.
Wiseblood julkaistiin lokakuussa 1996. Albumi ei myynyt yhtä hyvin kuin edeltäjänsä, mutta "Drowning In A Daydream" sai Grammy-ehdokkuuden "parhaan metalliesityksen" kategoriassa vuonna 1998.
Historia > America's Volume Dealer ja In the Arms of God (1999–2006)

Pian Wisebloodin julkaisun jälkeen Columbia päätti levytyssopimuksen ja bändi siirtyi Sanctuarylle. COC julkaisi uudelle levy-yhtiölle viidennen albuminsa America's Volume Dealer marraskuussa 2000. Albumi oli edellistä albumia isompi floppi eikä yltänyt edes Billboard 200 -listalle. "Congratulations Songista" tuli kuitenkin Top 30 -hitti. Mullin jätti yhtyeen vuonna 2001, minkä jälkeen yhtye on työskennellyt rumpaleinaan muun muassa Jimmy Bower, Merritt Partridge, Stanton Moore ja Jason Patterson.
In the Arms of God julkaistiin huhtikuussa 2005, ja se sai kriitikoilta paljon arvostusta. Albumi myi edeltäjäänsä paremmin debytoiden sijalla 108 Billboardin Top 200:ssa. Tämä saavutettiin ilman radiohittiä albumilta. kappaleeseen "Stonebreaker" tehtiin musiikkivideo joka sai soittoaikaa MTV:n Headbanger's Ballissa. Yhtye vietti loppuvuoden kiertämällä Pohjois-Amerikkaa. He olivat avausartistina Motörheadille ja Disturbedille sekä pääesintyjänä Crowbarin, Alabama Thunderpussyn, Fu Manchun ja Danko Jonesin avatessa. Syys-lokakuulle aiottu Euroopan-kiertue peruuntui hurrikaani Katrinan riehuessa Keenanin kotikaupungissa New Orleansissa. COC oli toisena pääesintyjänä Clutchin ohella Ison-Britannian kiertueella tammikuussa 2006.
Historia > Lähihistoria (2007–)

Vuodesta 2007 alkaen Corrosion of Conformity oli tauolla, kun Pepper kiersi ja levytti Downin kanssa. Maaliskuusta 2009 lähtien Karl Agell ja Reed Mullin ovat kiertäneet Jerry Barrettin, Scott Littlen ja Jason Browningin kanssa nimellä "COC-Blind" esittäen Blind-albumin materiaalia. Puhetta on ollut, että COC-Blind nauhoittaisi uutta materiaalia. Reed Mullin, Mike Dean ja Jason Browning ovat kiertäneet uuden Righteous Fool -nimisen yhtyeen kanssa.
Jäsenet > Nykyinen kokoonpano

Woody Waetherman – soolokitara, taustalaulu (1982–)
Mike Dean – basso, laulu (1982–1987, 1993–)
Reed Mullin – rummut, perkussiot, laulu (1982–2001, 2010–)